ZAPISNIK 22. SJEDNICE VMO-a Donje Svetice

održane 28. 02. 2023. u 18:30 sati u prostorijama mjesne samouprave Mjesnog odbora Volovčica, Kriška 20

Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća

Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 
Daje prijedlog zapisnika 21. sjednice na razmatranje.
Zapisnik je prihvaćen.

D N E V N I     R E D:
1. Izvješće o radu VMO Donje Svetice  za 2022.
1. Program rada VMO Donje Svetice za 2023.
1. Aktualna komunalna problematika,
1. Razno: izvješća, pitanja, i prijedlozi.







1.točka: Izvješće o radu VMO Donje Svetice  za 2022.

I Z V J E Č Ć E    O    R A D U
Vijeća mjesnog odbora Donje Svetice
za  2022. 
U 2022. rad Vijeća se odvijao u skladu sa Statutom Grada Zagreba, Pravila Mjesnog odbora Donje Svetice, Poslovnikom o radu Mjesnog odbora Donje Svetice  i Programom rada Vijeća Mjesnog odbora Donje Svetice  .
Vijeće je do 31. prosinca 2022. s predsjednicom Valentinom Bedeković održalo 12 (dvanaest) sjednice. Sjednicama je prisustvovalo prosječno po 7 članova Vijeća . Nije bilo odgođenih, a niti prekinutih sjednica zbog nedovoljnog broja prisutnih članova Vijeća. 
Sjednicama je prisustvovalo prosječno po 7/6 članova Vijeća. Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Prosječno trajanje sjednica Vijeća bilo je 1:30 sati. Do kraja prosinca 2022. godine bilo je ukupno 41 točka dnevnog reda.
Na sjednicama  se ukupno raspravljalo o 41  točki dnevnog reda:
· doneseni su sljedeći akti:  

- Godišnji obračun Mjesnog odbora Donje Svetice za 2021., 
- Financijski plan Mjesnog odbora Donje Svetice za 2022.
- Prijedlog  prioriteta Plana malih komunalnih akcija za 2023.
- Izvješće o radu Vijeća Mjesnog odbora Donje Svetice za 2021.
- Program rada Vijeća Mjesnog odbora Donje Svetice za 2022 god.

-    Na svim sjednicama Vijeće je raspravljalo o zahtjevima građana te prijedlozima vijećnika, te slalo dopise/mail ove nadležnim gradskim uredima.
· donesena su 56 akta, zaključka.

Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2022. godini. Surađivali su s predsjednikom Vijeća Gradske četvrti Peščenica - Žitnjaka u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjaka.
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Donje Svetice, dostavljajući zapisnike i zaključke sa sjednica Vijeća.

2.točka: Program rada VMO Donje Svetice za 2023.

                                   Program rada Vijeća Mjesnog odbora Donje Svetice za 2023.
1. Polazne odrednice

	Vijeće Mjesnog odbora Donje Svetice polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Donje Svetice.
	Naravno, polazne odrednice i ciljevi i zadaci programa rada Vijeća Mjesnog odbora Donje Svetice ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Donje Svetice kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Donje Svetice koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.
	Iz navedenog konteksta specificiraju se sljedeće polazne odrednice:
1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Donje Svetice.
1. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
1. Inicirati pokretanje postupka promjene i izmjene Prostornog plana za naselje Donje Svetice.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
10. suradnje Vijeća Mjesnog odbora Donje Svetice s građanima,
10. suradnje Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Donje Svetice a neizravno pridonose uspješnoj realizaciji rada Vijeća Gradske četvrti Peščenica-Žitnjak.
1. Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Donje Svetice postavlja sljedeće ciljeve:
1. Koordinirano u suradnji s građanima sustavno prikupljanje svih podataka bitnih za Mjesni odbor Donje Svetice o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora Donje Svetice s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Donje Svetice selektira i predlaže Vijeću Gradske četvrti kao prioritete programa Plana malih komunalnih aktivnosti za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Donje Svetice koji se ne mogu, zbog svoje obimnosti i složenosti, rješavati kroz program Plana malih komaunalnih aktivnosti.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Donje Svetice.
1. Permanentno nastojanje za što učinkovitijom suradnjom Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom za mjesnu samoupravu.

1. Zadaci i rokovi

Na osnovi ovih, programom postavljanih ciljeva, Vijeće Mjesnog odbora Donje Svetice će u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike na području Mjesnog odbora Donje Svetice – naselja, te 
                  a)  Utvrđivanja prioriteta za Plan komunalnih aktivnosti Vijeća Gradske četvrti 
     Peščenica-Žitnjak.
     b)  Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).
    c)  Donošenje Plana malih komunalnih akcija (čišćenje javnih površina, održavanje
         javnih površina i održavanje nerazvrstanih cesta).
1. Davanje mišljenja o prijedlozima akata i programima koja od Vijeća Mjesnog odbora Donje Svetice zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Donje Svetice (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Donje Svetice (kontinuirano kroz cijelu godinu).
1. Predlaganje prioriteta PKA za 2024. za Mjesni odbor Donje Svetice (listopad-prosinac 2023.)
1. Donošenje Financijskog plana Vijeća Mjesnog odbora Donje Svetice za 2023. (siječanj 2023.).
1. Donošenje Izvješća o radu Vijeća Mjesnog odbora Donje Svetice za 2022. (veljača 2023.).
1. Donošenje Programa rada Vijeća Mjesnog odbora Donje Svetice za 2023. (veljača 2023.).
1. Donošenje Plana komunalnih akcija Mjesnog odbora Donje Svetice za 2023. (listopad 2023.).
1. Donošenje Godišnjeg obračuna Vijeća Mjesnog odbora Donje Svetice za 2022. (lipanj - rujan 2023.)
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog Donje Svetice (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Donje Svetice (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Donje Svetice.
0. suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Donje Svetice, te o izvršenju proračunskih stavki koje se odnose na Mjesnu samoupravu Grada Zagreba.

3.točka. Aktualna komunalna problematika

3.1. Prometno i komunalno redarstvo moli da se dostave problematične lokacije nedopuštenog zaustavljanja i parkiranja.

Prometno redarstvo  javlja da je objedinjena adresa komunalnog i prometnog redarstva: redarstvo@zagreb.hr 
Operativni kontakti Sektora za komunalno i prometno redarstvo odvijaju putem jedinstvene telefonske linije pozivnog broja 01/610-1566 na kojoj se svi razgovori snimaju sa čime će svaki korisnik biti upoznat odmah prilikom uspostave poziva ili putem jedinstvene e-mail adrese redarstvo@zagreb.hr  
 
Sve prijave putem telefona ili putem e-pošte ovlaštene osobe Sektora za komunalno i prometno redarstvo zaprimaju svakodnevno u vremenu od 7,00 do 22,00 sata u što su uključeni svi vikendi, blagdani i državni praznici.

Sektor za komunalno i prometno redarstvo proveo je dodatne analize na temelju zaprimljenih prijava fizičkih i pravnih osoba te neposrednih opažanja ovlaštenih osoba Sektora za komunalno i prometno redarstvo po kojima će istovremeno i ujednačeno represivno postupati na području svih Vijeća gradskih četvrti.
 
U predmetnu analizu uključeni su svi prometni i komunalni prekršaji iz ove domene rada (nepropisno zaustavljena i parkirana vozila na svim javnim površinama uključujući i zelene površine).
 
Mole da do 5.3. dostavimo problematične lokacije nedopuštenog zaustavljanja i parkiranja prometnom redarstvu

Vijeće zaključuje da su problematične lokacije u našem MO-u sljedeće:

-Ispred osnovne škole Fran Krsto Frankopan (Ivanićgradska 24), gdje se roditelji zaustavljaju na izlazu sa školskog parkirališta, gdje su već iscrtane žute oznake za zabranu zaustavljanja i tražen je pojačani nadzor prometnog redarstva,
- ispred Hampyja (Planinska ulica 13)
- preko puta Nikki grilla (Donje Svetice 21), gdje su automobili parkirani praktički na cesti, na jednom odvojku za skretanje udesno iz smjera sjevera.

Ove lokacije dostavit ćemo prometnom I komunalnom redarstvu putem maila.

      3.2. Izmicanje kontejnera za smeće Donje svetice 85b
Kod zgrade Donje Svetice 85b nalazi se zeleni otok oko kojeg je uvijek veliki nered i razbacano smeće. Stanari te zgrade su nam pisali i smatraju da se taj zeleni otok treba ukloniti, jer kontejneri nikad nisu puni, a smeće je samo okolo.

Nakon diskusije, Vijeće jednoglasno donosi

                                                           Zaključak
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od Čistoće zatraži uklanjanje svih kontejnera sa zelenog otoka kod zgrade Donje Svetice 85b, jer su nepotrebni, pošto će sve zgrade sada imati svoje kontejnere za reciklažu unutar zatvorenih boksova, a ni do sada kontejneri nisu korišteni za svoju originalnu svrhu, nego uglavnom za bacanje smeća pored.
Zaključak je jednoglasno prihvaćen.

3. 3.. Zamolba za izgradnju fitness parka i proširenje postojećeg dječjeg igrališta u ulici Charlesa Darwina kućni broj 8, 10, 12 i 14, k.br.3939/1, k.o.Peščenica, površine 5947m².

Stanari iz Darwinove pišu: Zahvalni smo što nam je napravljeno dječje igralište koje svakodnevno koristimo i koje oplemenjuje živote naše djece i nas samih.

Obzirom da je u našoj ulici nedavno sagrađen i još uvijek se grade novi kompleksi zgrada, kvart se ekstremno brzo razvija, a broj djece i roditelja koji posjećuju igralište značajno je povećan i svakodnevno se povećava, molimo Vas da nas stavite u plan komunalnih aktivnosti uređenja gradske površine u vidu proširenja postojećeg dječjeg igrališta (fitness sprave, dječje sprave, nove sadnice stabala).

Napominjemo da postoji veliki interes za izgradnju fitness parka.
Nakon diskusije, Vijeće jednoglasno donosi


                                                                         Zaključak

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u plan komunalnih potreba uvrsti proširenje postojećeg dječjeg igrališta u ulici Charlesa Darwina kućni broj 8, 10, 12 i 14, k.br.3939/1, k.o.Pešćenica, površine 5947m². Uz proširenje dječjeg igrališta, predlažemo izgradnju fitness parka i sadnju novih stabala.
Zaključak je jednoglasno prihvaćen.
3.4. Upit građana u vezi pješačkog prijelaza na Heinzlovoj u oba smjera kod ulaza u Darwinovu ulicu.


“Molim vas pomoć vezanu za pješački prijelaz na Heinzlovoj u oba smjera kod ulaza u Darwinovu ulicu.
Znaci tamo je doslovce glava u torbi kad se prelazi preko, jer su tri prometna traka i od ta tri uvijek je netko tko” ne poštuje znak za pješački prijelaz”
Vjerujem da postoji “pametno” rješenje da svi sudionici budu sigurniji.”

Vijeće mjesnog odbora nema dovoljno informacija da bi donosilo zaključak o ovom pitanju. Posavjetovat ćemo se s gradskim uredom za promet i vidjeti što bi se moglo učiniti.

Građane bi trebalo uputiti na prijavu spomenutog raskrižja policiji, da obave nadzor.


3 .5. Popravak jezera-ulegnuća kod Konzuma, na raskrižju ulice Donje Svetice i Vukovarske.
Već dugo se na pločniku na raskrižju Donjih Svetica i Vukovarske nalazi veliko ulegnuće u kojem se skuplja voda i stvara velika lokva. Nalazi se na sjeverozapadnoj strani raskrižja, ispred parkirališta Konzuma. 
Nakon diskusije, Vijeće jednoglasno donosi

                                                                Zaključak
Vijeće Mjesnog odbora Donje Svetice predlaže Vijeću gradske četvrti Peščenica-Žitnjak da u plan komunalnih potreba uvrsti popravak ulegnuća na pločniku sa sjeverozapadne strane raskrižja Donje Svetice-Vukovarska, kod Konzuma.


3.6. Nartska 38, hrpa zemlje istresena je preko puta Nartske 38 prilikom izgradnje. Potrebno prijaviti komunalnom redaru.

3.7. Čistoća-boksovi za tekstil. Posebni boksovi i za tekstil. Pitanje tekstila je problem.
        Nakon diskusije, Vijeće jednoglasno donosi
[bookmark: _GoBack]
                                                            Zaključak
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da predloži Čistoći da se na području VMO na jedan od zelenih otoka postavi spremnik za tekstil.


Točka 4. Razno

4.1.Očitovanje o potpisivanju aneksa sa HAŠK-om.
Stiglo nam je (za nas nepovoljno) očitovanje od Gradskog ureda za obrazovanje i sport, gdje pišu da ne postoji mogućnost potpisivanja aneksa ugovora i da se mi možemo dogovarati sa HAŠK-om da nam ustupe neke dijelove prostora, ali da se to ne može formalizirati aneksom ugovora, nego bi počivalo na našem usmenom dogovoru  vodstvom kluba.

4.2. Naš zaključak o imenovanju jedne od novih ulica imenom Željka Malnara je poslan na postupanje.

4.3. Zaključak o izmjenama i dopunama GUP-a za ulicu Donje Svetice je poslan na postupanje.

4.4. Mirko Tomić ponavlja upit prema predsjedniku MO o planovima za dobivanje prostora VMO Donje Svetice.

Pitanje Vijećnika Mirka Tomića predsjedniku VGČ Peščenica-Žitnjak:
Kakvi su planovi VGČ-a u vezi kupovanja ili unajmljivanja prostora za rad VMO Donje Svetice.
Vijećnik Tomić moli pisani odgovor.	

4.5.Vijećnik Goran Radovanović izražava svoje nezadovoljstvo poskupljenje vodom. Smatra da mi nismo odgovorni što se dugo nije ulagalo u vodovodnu mrežu i da to trebaju platiti oni koji su i potrošili novac koji je bio za to namijenjen. Problem je i pranje ulica s pitkom vodom.

Sjednica je završila u 20 sati.

KLASA:024-08/23-03/421
URBROJ:251-13-11-11/008-23-1 
Zagreb, 28. veljače 2023.

Predsjednica Vijeća Mjesnog odbora
Donje Svetice
           								     Valentina Bedeković, v.r. 


